# Orde Civil de la Beneficència

L'Orde Civil de la Beneficència va ser una distinció civil espanyola que tenia per objecte recompensar actuacions o serveis considerats extraordinaris realitzats en el transcurs de calamitats públiques, va ser creada el 17 de maig de 1856, regnant Isabel II. En una primera etapa, l'Orde de la Beneficència va tenir tres classes o categories. La primera d'elles va tenir una placa com a insígnia, la corresponent a la segona es portava en el coll subjecta amb una cinta a manera de corbata i la de la tercera sobre el pit, també amb cinta, a manera de medalla. L'any 1910 aquesta ordre va ser objecte d'una reforma, es va crear la categoria de la "Gran Creu" amb placa com a insígnia, es va modificar el disseny de les diferents insígnies i es va introduir diferents distintius en totes les classes:
* Distintiu Morat i Blanc: Recompensa actes o serveis vinculats amb la salut pública.
* Distintiu Negre i Blanc: Reconeix actuacions que impliquen risc personal.
* Distintiu Blanc: Premien serveis considerats extraordinaris.
L'Orde Civil de la Beneficència va ser abolida en 1931 i restaurada el 1940 durant el franquisme. Va desaparèixer definitivament el 17 d'abril de 1989, i fou substituïda per la recentment creada Orde Civil de la Solidaritat Social. En l'escut usat per la ciutat de Santa Cruz de Tenerife figura la Creu de Primera Classe de l'ordre de la Beneficència que li va ser concedida a la població de Santa Cruz de Tenerife en 1893 per la Reina Regent Maria Cristina d'Àustria pel seu comportament durant una epidèmia de còlera.
En virtut del Reial decret número 2088 de 4 d'octubre de 1929, es va concedir la gran creu amb distintiu negre i blanc de l'Ordre de la Beneficència als cossos de la Guàrdia Civil i dels Carabiners per la seva labor en auxili de les víctimes d'incendis, inundacions i naufragis. Aquest fet explica la utilització de l'adjectiu benemèrita com a àlies per referir-se a aquest cos de seguretat.

## Referències

* ↑ Reial decret disposant que la condecoració civil creada pel meu Reial decret de 17 de Maig de 1856 amb la denominació d'Ordre Civil de la Beneficència es destina a premiar els actes heroics de virtut, abnegació, caritat i els serveis eminents que qualsevol individu de tots dos sexes realitzi durant una calamitat permanent o fortuïta. Reglament. "Gaseta de Madrid". Núm. 14. 14 de gener de 1858, pàg. 1 a 2
* ↑ Reial decret refonent en una sola les distincions honorífiques denominades Creu d'Epidèmies i Ordre civil de Beneficència, que serà coneguda per aquest últim nom "Gaseta de Madrid". Núm. 214. 2 d'agost de 1910, pàg. 485 a 486
* ↑ Decret modificant l'article setè del Reial decret de 29 de juliol de 1910, pel qual es regeix l'Ordre Civil de Beneficència. "B.O.E. (Butlletí Oficial de l'Estat del Govern d'Espanya)". Núm. 121. 30 d'abril de 1940, pàg. 2941
* ↑ Reial Decret7/1988, de 22 d'abril, pel qual es regula l'Orde Civil de la Solidaritat Social i deroga l'Orde Civil de Beneficència. "B.O.E. (Butlletí Oficial de l'Estat del Govern d'Espanya)". Núm. 104. 30 d'abril de 1988, pàg. 13352 a 13353
* ↑ Escudo de Santa Cruz de Tenerife, Web de l'Ajuntament de Santa Cruz de Tenerife Arxivat 2012-06-26 a Wayback Machine.. Consultat el 4 de gener de 2013.

## Enllaços externs

* Ramírez Jiménez, David. Orden Civil de la Beneficencia. Numismático digital Arxivat 2015-03-31 a Wayback Machine.. Consultat el 4 de gener de 2013.
* Prieto Barrio, A. Orden Civil de la Beneficencia. Colecciones Militares. Consultat el 4 de gener de 2013.